Informació Junta de Govern Local de Gandia
01 juliol 2025

## Informació Junta de Govern Local de Gandia01 juliol 2025Última actualització: 01 juliol 2025

![](../gestion/img/f72f7b017309d12287d5e9489b45de50095c38914934e19ae652c20a572ebdc0.jpg)  
  

La coportaveu del Govern Local, **Alícia Izquierdo**, i el regidor d’Administració i Govern interior, **Adrián Vila**, han comparegut a primera hora del matí per tal d’informar dels principals assumptes tractats a la Junta de Govern Local que va tindre lloc ahir dilluns. Així, en primer lloc, Vila ha explicat l'aprovació de l'expedient de contractació i plecs amb relació al contracte de serveis consistent en la instal·lació d'il·luminació de Nadal. _«Per un període de quatre anys, més un, amb un pressupost estimat anual de 220.000 euros, i això suposa un augment de vora de 100.000 euros i el que provocarà un augment de les lluminàries i de la cobertura de la ciutat adequant-la a les necessitats actuals»_. Des del departament d’Escena Urbana s’ha buscat també unificar la imatge i les figures, modernitzant-la en l'entorn de la ciutat. A més, aquest ple contempla _«algunes possibles millores relacionades, per exemple, a l'edificat de la Fira en temàtica relacionada o, per exemple, també en la producció de l'acte d'encesa de llums»._El regidor ha destacat també dues subvencions directes aprovades i relacionades amb ASEMHTSA. Una primera de 60.000 euros per a l'organització, celebrada ja, de la tercera fira gastronòmica de Tasta Gandia. I una segona, de 15.000 euros, que comporta l'assessoria gastronòmica per a l'organització de les jornades gastronòmiques de l'Albergínia, de la Cigala, la Ruta del Destapa’t o la Ruta del Putxero. _«I, a més a més, continuant en el compliment dels objectius i requeriments que comporta entrar a formar part de Saborea España, la marca del turisme gastronòmic espanyol»_.

Per la seua banda, Izquierdo ha informat de l'interlocutòria de data 13 de juny del 2025 del Tribunal Superior de Justícia de la Comunitat Valenciana relacionat amb el Trinquet de Gandia, _«que diu que no fa falta complementar cap sentència, tal com demanava l’Ajuntament de Benirredrà i el veïnat demandant. És a dir, ratifica la seua sentència anterior de la qual ja vos vam informar. Com a govern local ens tornem a alegrar i continuem treballant en la línia de redacció del projecte de finalització i la valoració econòmica. Volem obrir el trinquet com més prompte millor»_, ha conclòs.

[Twittear](https://twitter.com/share)